Ketumbit

Ketumbit, tembel atau hordeolum ialah penyakit jangkitan yang diakibatkan oleh bakteria spesies Staphylococcus aureus yang terjadi pada kelenjar minyak di bahagian kelopak mata. Ketumbit mampu mengakibatkan benjolan yang berwarna merah dan lembut di tepi kelopak mata. Bahagian luar atau dalam kelopak mata boleh terjejas dengan jangkitan bakteria. Ketumbit dikenali sebagai stye dan sty dalam bahasa Inggeris.

Tanda dan gejala 
Tanda pertama mangsa yang menerima penyakit ketumbit ialah terdapat kehadiran bintik kecil yang berwarna kuning di tengah-tengah benjolan yang sedang berkembang sebagai nanah dan terus mengembang di kawasan yang telah dijangkiti. Gejalan bagi ketumbit yang lain juga mernagkumi mangsa dapat mengesam ada ketulan pada bahagaian kelopak mata sama ada atas atau bawah, keadaan bengkak pada kelopak mata, dan rasa yang sakit setempat. Kawasan yang telah dijangkiti bakteria juga akan kemerahan, dan berasa lembut. Terdapat juga kerak di pinggir kelopak mata. Mangsa juga akan  merasakan matanya terbakar, lengtok, iritasi, dan rasa kegatalan pada bebola mata. Magsa juga akan mengalami penglihatan kabur, di samping kepekaan tehadap cahaya, ketidakselesaan semasa kelip mata dan merasakan ada benda asing di mata.

Punca-punca 
Ketumbit atau tumbel disebabkan oleh jangkitan bakteria. Bakteria spesies Staphylococcus aureus merupakan penyumbang besar dalam penyakit ketumbit dengan 95 peratus dalam kes perubatan. Jangkitan ini boleh membawa kepada penyekatan kelenjar minyak di pangkal bulu mata. Ketumbit boleh dijangkiti oleh semua peringkat umur. Ketumbit boleh dicetuskan oleh pemakanan yang tidak sihat, kekurangan tidur, tidak menjaga kesihatan, kekurangan air, dan tabiat menggosok mata. Ketumbit boleh menjadi sekunder kepada blefaritis atau kekurangan imunoglobulin.

Rujukan

Pautan luar 

Penyakit mata